
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 104 

6 Μαίου 2011 


ΠΡΟΕΔΡΙΚΟ ΔΙΑΤΑΓΜΑ Υ Π’ ΑΡΙΘΜ. 39 

Προσαρμογή της ελληνικής νομοθεσίας προς τις δι¬ 
ατάξεις της Οδηγίας 2008/114/ΕΚ του Συμβουλίου 
της 8ης Δεκεμβρίου 2008 «σχετικά με τον προσδιο¬ 
ρισμό και τον χαρακτηρισμό των ευρωπαϊκών υπο¬ 
δομών ζωτικής σημασίας, και σχετικά με την αξιολό¬ 
γηση της ανάγκης βελτίωσης της προστασίας τους» 
(Ι_ 345/23-12-2008). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως αντικατα- 
στάθηκε με το άρθρο 65 ν. 1892/1990 (Α' -101) και του 
άρθρου 4 του ίδιου ως άνω ν. 1338/1983, όπως αντικατα- 
στάθηκε με το άρθρο 6 παρ. 4 του ν. 1440/1984 (Α' 70) 
και τροποποιήθηκε με τα άρθρα 7 του ν. 1775/1988 (Α' 
101), 31 του ν. 2076/1992 (Α' -130), 19 του ν. 2367/1995 (Α' 
261), 22 του ν. 2789/2000 (Α' - 21), 48 του ν. 3427/2005 
(Α' 312) και 91 του ν. 3862/2010 (Α' -113). 

2. Τις διατάξεις του άρθρου 22 παρ. 3 του ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (Α' 247), όπως τροποποι¬ 
ήθηκε με το άρθρο 22 του ν. 3871/2010 «Δημοσιονομική 
Διαχείριση και Ευθύνη» (Α' 141). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(Α' - 98). 

4. Τις διατάξεις της υπ’ αριθμ. 2672 από 3-12-2009 
απόφασης Πρωθυπουργού και Υπουργού Οικονομικών 
«Καθορισμός αρμοδιοτήτων του Υφυπουργού Οικονο¬ 
μικών Φιλίππου Σαχινίδη» (Β' - 2408). 

5. Τις διατάξεις της υπ’ αριθμ. 2876 από 7-10-2009 
απόφασης του Πρωθυπουργού «Αλλαγή τίτλου Υπουρ¬ 
γείων» (Β' 2234). 

6. Τ ις διατάξεις των άρθρων 1 παρ. 2 και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α' 221). 

7. Το γεγονός ότι από τις διατάξεις του διατάγματος 
προκαλούνται σε βάρος του προϋπολογισμού του Κέ¬ 
ντρου Μελετών Ασφάλειας (ΚΕ.ΜΕ.Α., ν. π.ι.δ.) οι ακόλου¬ 
θες δαπάνες: α) Ετήσια δαπάνη ύψους 50.000 ευρώ πε¬ 


ρίπου, η οποία για το τρέχον οικονομικό έτος ανέρχεται 
στο ποσό των 90.000 ευρώ περίπου, β) Δαπάνη από την 
υλοποίηση των δράσεων του ΚΕ.ΜΕ.Α. στο πλαίσιο των 
νέων αρμοδιοτήτων του και από την αντιμετώπιση των 
εξόδων μετακίνησης του προσωπικού αυτού, η οποία 
εξαρτάται από πραγματικά γεγονότα (αριθμός συμμε- 
τεχόντων, μετακινήσεων κ,λ.π.). Οι ανωτέρω δαπάνες 
θα αντιμετωπισθούν από τις πιστώσεις του προϋπο¬ 
λογισμού του ΚΕ.ΜΕ.Α. με δυνατότητα επιχορήγησης 
από το Π.Δ.Ε. 

8. Την υπ’ αριθμ. 72/2011 γνωμοδότηση του Συμβουλίου 
της Επικράτειας, ύστερα από πρόταση του Υφυπουρ¬ 
γού Οικονομικών και των Υπουργών Εξωτερικών, Οικο¬ 
νομίας, Ανταγωνιστικότητας και Ναυτιλίας, Υποδομών, 
Μεταφορών και Δικτύων, Περιβάλλοντος, Ενέργειας και 
Κλιματικής Αλλαγής, Θαλασσίων Υποθέσεων, Νήσων και 
Αλιείας και Προστασίας του Πολίτη, αποφασίζουμε: 

Άρθρο 1 
Αντικείμενο 
(Άρθρο 1 Οδηγίας) 

Με το παρόν προεδρικό διάταγμα θεσπίζεται η διαδι¬ 
κασία προσδιορισμού και χαρακτηρισμού των ευρωπα¬ 
ϊκών υποδομών ζωτικής σημασίας (ΕΥΖΣ), καθώς και η 
προσέγγιση της αξιολόγησης της ανάγκης βελτίωσης 
της προστασίας των υποδομών αυτών προκειμένου να 
συμβάλλει στην προστασία του κοινού, σε συμμόρφωση 
προς την Οδηγία 2008/114/ΕΚ του Συμβουλίου της 8ης 
Δεκεμβρίου 2008 «σχετικά με τον προσδιορισμό και 
τον χαρακτηρισμό των ευρωπαϊκών υποδομών ζωτικής 
σημασίας, και σχετικά με την αξιολόγηση της ανάγκης 
βελτίωσης της προστασίας τους» (I 345/23.12.2008). 

Άρθρο 2 

Ορισμοί 

(Άρθρο 2 Οδηγίας) 

Για την εφαρμογή του παρόντος προεδρικού διατάγ¬ 
ματος: 

α. ως «υποδομές ζωτικής σημασίας» νοούνται τα πε¬ 
ριουσιακά στοιχεία, συστήματα ή μέρη αυτών τα οποία 
είναι ουσιώδη για τη διατήρηση των λειτουργιών ζωτι¬ 
κής σημασίας της κοινωνίας, της υγείας, της ασφάλειας, 
της οικονομικής και κοινωνικής ευημερίας των μελών 

της, και των οποίων η διακοπή λειτουργίας ή η κατα¬ 
στροφή θα είχε σημαντικό αντίκτυπο για τη Χώρα, ως 
αποτέλεσμα της αδυναμίας διατήρησης των λειτουρ¬ 
γιών αυτών 

β. ως «ευρωπαϊκές υποδομές ζωτικής σημασίας» ή 
«ΕΥΖΣ» νοούνται οι υποδομές ζωτικής σημασίας που 
βρίσκονται εντός της ελληνικής επικράτειας ή άλλου 
κράτους μέλους και των οποίων η διακοπή λειτουργί¬ 
ας ή η καταστροφή θα είχε σημαντικό αντίκτυπο στη 
Χώρα και ταυτόχρονα σε ένα ή περισσότερα κράτη 
μέλη. Η σπουδαιότητα των επιπτώσεων εκτιμάται βάσει 
οριζόντιων κριτηρίων. Συμπεριλαμβάνονται οι επιπτώ¬ 
σεις από οριζόντιες εξαρτήσεις από άλλες κατηγορίες 
υποδομών 

γ. ως «ανάλυση κινδύνων» νοείται η ανάλυση των σχε¬ 
τικών σεναρίων περί απειλών, προκειμένου να αξιολογη¬ 
θούν τα τρωτά σημεία και οι δυνητικές επιπτώσεις της 
διακοπής λειτουργίας ή της καταστροφής υποδομών 
ζωτικής σημασίας· 

δ. ως «ευαίσθητες πληροφορίες σχετικά με την προ¬ 
στασία υποδομών ζωτικής σημασίας» νοούνται στοιχεία 
που αφορούν υποδομές ζωτικής σημασίας, τα οποία 
σε περίπτωση αποκάλυψής τους θα μπορούσαν να 
χρησιμοποιηθούν για τον σχεδίασμά και την εκτέλεση 
ενεργειών με σκοπό τη διακοπή λειτουργίας ή την κατα¬ 
στροφή εγκαταστάσεων υποδομών ζωτικής σημασίας· 

ε. ως «προστασία» νοούνται όλες οι δραστηριότητες 
που αποσκοπούν στην εξασφάλιση της λειτουργικό¬ 
τητας, της συνέχειας και της ακεραιότητας των υπο¬ 
δομών ζωτικής σημασίας με στόχο την αποτροπή, το 
μετριασμό και την εξουδετέρωση απειλής, κινδύνου ή 
τρωτού σημείου 1 

στ. ως «κύριοι/διαχειριστές ευρωπαϊκών υποδομών 
ζωτικής σημασίας» νοούνται οι οντότητες που είναι 
υπεύθυνες για τις επενδύσεις ή και για την καθημερινή 
λειτουργία και επένδυση σε συγκεκριμένο περιουσιακό 
στοιχείο, σύστημα ή μέρος αυτού, το οποίο ορίζεται ως 
ΕΥΖΣ δυνάμει του παρόντος διατάγματος. 

Άρθρο 3 

Προσδιορισμός των ΕΥΖΣ 
(Άρθρο 3 Οδηγίας) 

1. Το Κέντρο Μελετών Ασφάλειας (ΚΕ.ΜΕ.Α. - άρθρο 1 
ν. 3387/2005, Α' 224) προσδιορίζει τις ενδεχόμενες ΕΥΖΣ 
που πληρούν τα οριζόντια και τομεακά κριτήρια και 
ανταποκρίνονται στους ορισμούς του άρθρου 2 περιπτ. 
α' και β', σύμφωνα με τη διαδικασία του παραρτήματος 
III του άρθρου 11. Το ΚΕ.ΜΕ.Α. κατά τη διαδικασία προσ¬ 
διορισμού ΕΥΖΣ μπορεί να ζητά με σχετικό έγγραφο 
τη συνδρομή της Επιτροπής της Ευρωπαϊκής Ένωσης 
(Επιτροπή) εφόσον κρίνει τούτο ως αναγκαίο. Το ΚΕ.ΜΕ. 
Α. συνεχίζει σε διαρκή βάση με τη διαδικασία προσδιο¬ 
ρισμού σύμφωνα με τα προαναφερόμενα. 

2. Στα οριζόντια κριτήρια που αναφέρονται στην πα¬ 
ράγραφο 1 περιλαμβάνονται τα ακόλουθα: 

α. κριτήριο απωλειών (αξιολόγηση ως προς τον πιθανό 
αριθμό νεκρών ή τραυματιών)· 

β. κριτήριο οικονομικών επιπτώσεων (αξιολόγηση ως 
προς τη σπουδαιότητα της οικονομικής ζημίας και/ή 
υποβάθμισης προϊόντων ή υπηρεσιών, συμπεριλαμβανο¬ 
μένων των δυνητικών περιβαλλοντικών επιπτώσεων) 1 

γ. κριτήριο των επιπτώσεων για το κοινό (αξιολόγηση 
ως προς τις επιπτώσεις για την εμπιστοσύνη του κοινού, 
τη σωματική οδύνη και τη διατάραξη της κοινωνικοοι¬ 


κονομικής ζωής, συμπεριλαμβανομένης της απώλειας 
υπηρεσιών ζωτικής σημασίας). 

Τα κατώτερα όρια των οριζόντιων κριτηρίων βασίζο¬ 
νται στη βαρύτητα των επιπτώσεων από τυχόν διακοπή 
λειτουργίας ή καταστροφή κάθε υποδομής. Τα ακριβή 
κατώτατα όρια που εφαρμόζονται στα οριζόντια κριτή¬ 
ρια καθορίζονται ανά περίπτωση από το ΚΕ.ΜΕ.Α. ανά 
υποδομή ζωτικής σημασίας. 

Το ΚΕ.ΜΕ.Α. ενημερώνει κάθε έτος την Επιτροπή για 
τον αριθμό των υποδομών ανά τομέα για τις οποίες 
έχουν διεξαχθεί συζητήσεις όσον αφορά τα κατώτατα 
όρια οριζόντιων κριτηρίων. Τα τομεακά κριτήρια λαμβά¬ 
νουν υπόψη τα χαρακτηριστικά των επιμέρους τομέων 
ΕΥΖΣ. 

Το ΚΕ.ΜΕ.Α. μπορεί να λαμβάνει υπόψη τις κατευθύν¬ 
σεις της Επιτροπής για την εφαρμογή των οριζόντιων 
και τομεακών κριτηρίων καθώς και για τον ορισμό των 
κατώτατων ορίων που χρησιμοποιούνται για τον προσ¬ 
διορισμό ΕΥΖΣ. 

3. Το παρόν προεδρικό διάταγμα εφαρμόζεται στους 
τομείς της ενέργειας και των μεταφορών και στους 
υποτομείς αυτών όπως προσδιορίζονται στο παράρτημα 
I του άρθρου 11. 

Άρθρο 4 

Προσδιορισμός των ΕΥΖΣ 
(Άρθρο 4 Οδηγίας) 

1. Το ΚΕ.ΜΕ.Α. ενημερώνει τις αρμόδιες αρχές των 
άλλων κρατών μελών της Ε.Ε. τα οποία ενδέχεται να 
επηρεάζονται σημαντικά από ενδεχόμενη ΕΥΖΣ σχε¬ 
τικά με τα στοιχεία που την προσδιορίζουν και τους 
λόγους που συντρέχουν για τον χαρακτηρισμό της ως 
ενδεχόμενης ΕΥΖΣ. 

2. Το ΚΕ.ΜΕ.Α. προβαίνει σε διμερείς ή και πολυμε¬ 
ρείς διαβουλεύσεις με τις αρμόδιες αρχές των λοιπών 
κρατών μελών τα οποία ενδέχεται να επηρεάζονται 
σημαντικά από ΕΥΖΣ που υπάρχει στην ελληνική επι¬ 
κράτεια. 

Σε περίπτωση που συντρέχουν λόγοι να θεωρείται 
ότι η Χώρα ενδέχεται να επηρεάζεται σημαντικά από 
ενδεχόμενη ΕΥΖΣ, η οποία όμως δεν έχει χαρακτηρισθεί 
ως ΕΥΖΣ από το κράτος μέλος στο έδαφος του οποίου 
βρίσκεται η ενδεχόμενη αυτή ΕΥΖΣ, το ΚΕ.ΜΕ.Α. μπορεί 
να γνωστοποιήσει στην Επιτροπή την πρόθεσή του να 
αρχίσει διμερείς ή/και πολυμερείς διαβουλεύσεις για 
το θέμα αυτό. 

3. Το ΚΕ.ΜΕ.Α. χαρακτηρίζει υποδομή ζωτικής σημα¬ 
σίας που βρίσκεται στην ελληνική επικράτεια ως ΕΥΖΣ 
έπειτα από συμφωνία με τις αρμόδιες αρχές των κρα¬ 
τών μελών που ενδέχεται να επηρεάζονται σημαντικά. 

4. Το ΚΕ.ΜΕ.Α. ενημερώνει κάθε έτος την Επιτροπή 
για τον αριθμό των χαρακτηριζόμενων ως ΕΥΖΣ ανά 
τομέα καθώς και τον αριθμό των κρατών μελών που 
εξαρτώνται από κάθε χαρακτηριζόμενη ως ΕΥΖΣ. Τα 
στοιχεία που προσδιορίζουν την ΕΥΖΣ γνωστοποιούνται 
μόνο στα κράτη μέλη που ενδέχεται να επηρεάζονται 
σημαντικά από αυτή. 

5. Το ΚΕ.ΜΕ.Α. ενημερώνει τον κύριο ή τον διαχειριστή 
της υποδομής ζωτικής σημασίας που βρίσκεται στην 
ελληνική επικράτεια σχετικά με τον χαρακτηρισμό της 
ως ΕΥΖΣ. Οι πληροφορίες περί χαρακτηρισμού υποδο¬ 
μής ως ΕΥΖΣ διαβαθμίζονται ως απόρρητες. 

6. Η διαδικασία προσδιορισμού και χαρακτηρισμού 
ΕΥΖΣ σύμφωνα με το άρθρο 3 και το παρόν άρθρο 
ολοκληρώνεται αμελλητί και υπόκειται σε τακτική ανα¬ 
θεώρηση. 

Άρθρο 5 

Σχέδια ασφαλείας λειτουργίας 
(Άρθρο 5 Οδηγίας) 

1. Τα σχέδια ασφαλείας λειτουργίας (ΣΑΛ) προσ¬ 
διορίζουν τα περιουσιακά στοιχεία των ΕΥΖΣ και τα 
μέτρα ασφάλειας που υπάρχουν ή εφαρμόζονται για 
την προστασία τους. Στο παράρτημα II του άρθρου 11 
αναφέρεται το ελάχιστο περιεχόμενο που καλύπτει το 
ΣΑΛ για μια ΕΥΖΣ. 

2. Το ΚΕ.ΜΕ.Α. ελέγχει αν οι χαρακτηριζόμενες ως 
ΕΥΖΣ που βρίσκονται στο ελληνικό έδαφος διαθέτουν 
ΣΑΛ ή εφαρμόζουν ισοδύναμα μέτρα για την αντιμετώπι¬ 
ση των ζητημάτων που προσδιορίζονται στο παράρτημα 
II του άρθρου 11. Αν διαπιστωθεί ότι υφίσταται ΣΑΛ ή 
ισοδύναμο σχέδιο και ότι τούτο επικαιροποιείται τακτι¬ 
κά, δεν απαιτούνται περαιτέρω ενέργειες. 

3. Αν διαπιστωθεί ότι δεν έχει εκπονηθεί ΣΑΛ ή ισο¬ 
δύναμο σχέδιο, το ΚΕ.ΜΕ.Α. διασφαλίζει, με όποια μέτρα 
κρίνει ως αναγκαία, την εκπόνηση ΣΑΛ ή ισοδυνάμου 
σχεδίου που να καλύπτει τα ζητήματα του παραρτή¬ 
ματος II του άρθρου 11. Το ΚΕ.ΜΕ.Α. διασφαλίζει ότι τα 
ΣΑΛ ή τα ισοδύναμά τους έχουν τεθεί σε εφαρμογή 
και αναθεωρούνται τακτικά μέσα σε ένα έτος από τον 
χαρακτηρισμό υποδομής ζωτικής σημασίας ως ΕΥΖΣ. Η 
περίοδος αυτή μπορεί να παραταθεί υπό εξαιρετικές 
συνθήκες, κατόπιν συμφωνίας του κυρίου της υποδομής 
με το ΚΕ.ΜΕ.Α. η οποία κοινοποιείται στην Επιτροπή. 

4. Αν υφίστανται ήδη ρυθμίσεις για την εποπτεία ή τον 
έλεγχο των ΕΥΖΣ, οι εν λόγω ρυθμίσεις δεν επηρεάζο¬ 
νται από το παρόν άρθρο και το ΚΕ.ΜΕ.Α. ασκεί έλεγχο 
δυνάμει των υφιστάμενων αυτών ρυθμίσεων. 

Άρθρο 6 

Σύνδεσμοι ασφαλείας 
(Άρθρο 6 Οδηγίας) 

1. Ο σύνδεσμος ασφαλείας λειτουργεί ως σημείο επα¬ 
φής για τα ζητήματα ασφαλείας, μεταξύ του εκάστοτε 
κυρίου/διαχειριστή των ΕΥΖΣ και του ΚΕ.ΜΕ.Α. 

Για κάθε ΕΥΖΣ ορίζεται από τον κύριο/διαχειριστή 
αυτής σύνδεσμος ασφαλείας ή άλλο πρόσωπο με τα 
ισοδύναμα καθήκοντα αυτά (σύνδεσμος ασφαλείας). 

2. Το ΚΕ.ΜΕ.Α. ελέγχει αν οι χαρακτηριζόμενες ως 
ΕΥΖΣ που βρίσκονται στο ελληνικό έδαφος διαθέτουν 
σύνδεσμο ασφαλείας. Αν διαπιστώσει ότι υπάρχει ο σύν¬ 
δεσμος αυτός, δεν απαιτούνται περαιτέρω ενέργειες. 

3. Αν δεν υφίσταται σύνδεσμος ασφαλείας σε υποδο¬ 
μή χαρακτηριζόμενη ως ΕΥΖΣ, το ΚΕ.ΜΕ.Α. διασφαλίζει, 
με όποια μέτρα κρίνονται αναγκαία, τον ορισμό συνδέ¬ 
σμου ασφαλείας. 

4. Το ΚΕ.ΜΕ.Α εκπονεί και εφαρμόζει κατάλληλη δι¬ 
αδικασία επικοινωνίας κατά περίπτωση με τον σύνδε¬ 
σμο ασφαλείας, με στόχο την ανταλλαγή κατάλληλων 
πληροφοριών που αναφέρονται σε προσδιορισμένους 
κινδύνους και απειλές σε σχέση με κάθε ΕΥΖΣ. Η διαδι¬ 
κασία επικοινωνίας δε θίγει τις εθνικές απαιτήσεις όσον 
αφορά την πρόσβαση σε κρίσιμες και διαβαθμισμένες 
πληροφορίες. 

5. Η συμμόρφωση με τα μέτρα, συμπεριλαμβανομέ¬ 
νων των μέτρων της Ευρωπαϊκής Ένωσης, βάσει των 
οποίων απαιτείται, σε συγκεκριμένο τομέα, να υπάρχει 
σύνδεσμος ασφαλείας, θεωρείται ότι ικανοποιεί όλες 
τις απαιτήσεις που απορρέουν από το παρόν άρθρο ή 
υιοθετούνται δυνάμει αυτού. 


Άρθρο 7 

Υποβολή εκθέσεων 
(Άρθρο 7 Οδηγίας) 

1. Το ΚΕ.ΜΕ.Α. πραγματοποιεί αξιολόγηση κινδύνου 
σε σχέση με τους υποτομείς ΕΥΖΣ που βρίσκονται στο 
ελληνικό έδαφος, μέσα σε ένα έτος από τον χαρακτηρι¬ 
σμό υποδομής ζωτικής σημασίας ως ΕΥΖΣ στο πλαίσιο 
των εν λόγω υποτομέων. 

2. Το ΚΕ.ΜΕ.Α. υποβάλλει ανά διετία στην Επιτροπή 
στοιχεία γενικού χαρακτήρα και συνοπτική έκθεση ως 
προς τις κατηγορίες κινδύνων, απειλών και τρωτών ση¬ 
μείων που εντοπίζονται ανά τομέα ΕΥΖΣ για τις προσδι¬ 
ορισμένες σύμφωνα με το άρθρο 4 ΕΥΖΣ που βρίσκονται 
στο ελληνικό έδαφος. Κάθε έκθεση διαβαθμίζεται ως 
απόρρητη. 

3. Με βάση τις εκθέσεις που αναφέρονται στην παρ. 
2, το ΚΕ.ΜΕ.Α. συνεργάζεται με την Επιτροπή για την 
αξιολόγηση κάθε τομέα ως προς τυχόν απαιτούμενα 
περαιτέρω μέτρα προστασίας σε επίπεδο Ευρωπαϊκής 
Ένωσης για τις ΕΥΖΣ. Η αξιολόγηση αυτή επιχειρεί- 
ται σε συνδυασμό με τυχόν επανεξέταση της Οδηγίας 
2008/114/ΕΚ. 

Άρθρο 8 

Συνδρομή της Επιτροπής για τις ΕΥΖΣ 
(Άρθρο 8 Οδηγίας) 

Το ΚΕ.ΜΕ.Α. αποτελεί την αρμόδια εθνική αρχή δια 
της οποίας η Επιτροπή συνδράμει τους κυρίους ή δια¬ 
χειριστές των χαρακτηριζόμενων ως ΕΥΖΣ, παρέχοντάς 
τους πρόσβαση στις διαθέσιμες βέλτιστες πρακτικές και 
μεθόδους καθώς επίσης και ενισχυτική εκπαίδευση και 
ανταλλαγή πληροφοριών σχετικά με τις νέες τεχνικές 
εξελίξεις για την προστασία των υποδομών ζωτικής 
σημασίας. 

Άρθρο 9 

Διαβαθμισμένες πληροφορίες 
για την προστασία των ΕΥΖΣ 
(Άρθρο 9 Οδηγίας) 

1. Κάθε πρόσωπο που σύμφωνα με τις διατάξεις του 
παρόντος διατάγματος χειρίζεται διαβαθμισμένες πλη¬ 
ροφορίες, εξ ονόματος του ελληνικού κράτους, διαθέτει 
σχετική εξουσιοδότηση ασφαλείας η οποία χορηγείται 
από το ΚΕ.ΜΕ.Α. Οι πληροφορίες που αφορούν την προ¬ 
στασία των ΕΥΖΣ απαγορεύεται να χρησιμοποιούνται 
για σκοπούς άλλους πλην της προστασίας των υποδο¬ 
μών ζωτικής σημασίας. 

2. Οι διατάξεις του παρόντος άρθρου εφαρμόζονται 
επίσης για μη γραπτές πληροφορίες που ανταλλάσσο¬ 
νται κατά τη διάρκεια συνεδριάσεων στις οποίες τίθε¬ 
νται υπό συζήτηση διαβαθμισμένα θέματα. 

Άρθρο 10 

Σημεία επαφής για την προστασία των ΕΥΖΣ 
(Άρθρο 10 Οδηγίας) 

1. Το ΚΕ.ΜΕ.Α. αποτελεί το εθνικό σημείο επαφής για 
την προστασία των ΕΥΖΣ. 

2. Το ΚΕ.ΜΕ.Α. στο πλαίσιο της προστασίας των ΕΥΖΣ 
συντονίζει την εξέταση των ζητημάτων προστασίας 
ΕΥΖΣ εντός της ελληνικής επικράτειας με τις αρμόδιες 
αρχές των λοιπών κρατών μελών και με την Επιτροπή. 
Οι διατάξεις του άρθρου αυτού δεν αποκλείουν τη συμ¬ 
μετοχή των αρμόδιων κατά περίπτωση για τη λειτουρ¬ 
γία ΕΥΖΣ αρχών σε θέματα προστασίας ΕΥΖΣ. 

Άρθρο 11 
Παραρτήματα 

ΠΑΡΑΡΤΗΜΑ I 

Κατάλογος των τομέων ΕΥΖΣ 


Τομέας 

Υποτομέας 


1 Ενέργεια 

Ι.Ηλεκτρική ενέργεια 

Υποδομή και εγκαταστάσεις παραγωγής και 
διανομής ηλεκτρικής ενέργειας σε σχέση με 
την παροχή ηλεκτρικής ενέργειας 


2. Πετρέλαιο 

Παραγωγή, διύλιση, επεξεργασία, αποθήκευ¬ 
ση και διανομή πετρελαίου μέσω αγωγών 


3. Αέριο 

Παραγωγή, διύλιση, επεξεργασία, αποθήκευ¬ 
ση και διανομή αερίου 
μέσω αγωγών 

Τερματικοί σταθμοί ΥΦΑ (υγροποιημένο φυ¬ 
σικό αέριο) 

II Μεταφορές 

4. Οδικές μεταφορές 

5. Σιδηροδρομικές μεταφορές 

6. Αεροπορικές μεταφορές 

7. Εσωτερικές πλωτές μεταφορές 

8. Ωκεάνιες και θαλάσσιες μεταφορές 
και λιμένες 



Ο προσδιορισμός των υποδομών ζωτικής σημασίας 
που μπορούν να χαρακτηριστούν ΕΥΖΣ γίνεται σύμφω¬ 
να με το άρθρο 3. Ο κατάλογος ΕΥΖΣ δεν συνεπάγε¬ 
ται αφ’ εαυτού γενική υποχρέωση χαρακτηρισμού ευ¬ 
ρωπαϊκής υποδομής ζωτικής σημασίας σε κάθε τομέα. 

ΠΑΡΑΡΤΗΜΑ II 
ΔΙΑΔΙΚΑΣΙΑ ΣΑΛ 

Το ΣΑΛ προσδιορίζει τα περιουσιακά στοιχεία των 
υποδομών ζωτικής σημασίας και τις λύσεις ασφαλείας 
οι οποίες υπάρχουν ή εφαρμόζονται για την προστασία 
τους. Το ΣΑΛ για ΕΥΖΣ καλύπτει τουλάχιστον: 

1. τον προσδιορισμό των σημαντικών περιουσιακών 
στοιχείων 

2. τη διεξαγωγή ανάλυσης κινδύνων βασιζόμενης στα 
κυριότερα σενάρια απειλών, στα τρωτά σημεία κάθε 
περιουσιακού στοιχείου, καθώς και στις δυνητικές επι¬ 
πτώσεις· και 

3. προσδιορισμό, επιλογή και αναγνώριση προτεραι¬ 
ότητας στα αντίμετρα και διαδικασίες, με την εξής δι¬ 
άκριση: 

α. διαρκή μέτρα ασφαλείας, όπου προσδιορίζονται οι 
αναγκαίες επενδύσεις και μέσα ασφαλείας τα οποία εί¬ 
ναι κατάλληλα προς χρησιμοποίηση οποιαδήποτε χρονι¬ 
κή στιγμή. Η κατηγορία αυτή περιλαμβάνει στοιχεία σχε¬ 
τικά με τα γενικά μέτρα ασφαλείας, όπως τεχνικά μέτρα 
(συμπεριλαμβανομένων της εγκατάστασης ανιχνευτών, 
του ελέγχου πρόσβασης, των μέσων προστασίας και 
πρόληψης), οργανωτικά μέτρα (συμπεριλαμβανομένων 
των διαδικασιών συναγερμού και διαχείρισης κρίσεων), 
μέτρα ελέγχου και επαλήθευσης, επικοινωνία, ευαισθη- 
τοποίηση και κατάρτιση, και συστήματα ασφαλείας των 
πληροφοριών, 


β. βαθμιαία μέτρα ασφαλείας τα οποία μπορούν να 
ενεργοποιούνται ανάλογα με το επίπεδο κινδύνου και 
απειλής. 

ΠΑΡΑΡΤΗΜΑ III 

Διαδικασία για τον προσδιορισμό των υποδομών ζω¬ 
τικής σημασίας οι οποίες μπορούν να χαρακτηρισθούν 
ως ΕΥΖΣ σύμφωνα με το άρθρο 3 

Οι υποδομές ζωτικής σημασίας χαρακτηρίζονται ως 
ΕΥΖΣ σύμφωνα με το άρθρο 3. Η σχετική διαδικασία 
χωρεί μέσω των κατωτέρω διαδοχικών σταδίων: 

Ενδεχόμενη ΕΥΖΣ που δεν πληροί τις απαιτήσεις ενός 
εκ των ακολούθων διαδοχικών σταδίων δεν θεωρείται 
«ΕΥΖΣ» και αποκλείεται από τη διαδικασία. 

Ενδεχόμενη ΕΥΖΣ που ανταποκρίνεται στις απαιτή¬ 
σεις υποβάλλεται στα επόμενα στάδια της διαδικασίας 
αυτής. 

Στάδιο 1 

Εφαρμόζονται τα τομεακά κριτήρια προκειμένου να 
λάβει χώρα η πρώτη επιλογή υποδομών ζωτικής σημα¬ 
σίας στο πλαίσιο ενός τομέα. 

Στάδιο 2 

Εφαρμόζεται ο ορισμός της υποδομής ζωτικής σημα¬ 
σίας σύμφωνα με το άρθρο 2 στοιχείο α' στην ενδεχό¬ 
μενη ΕΥΖΣ που προσδιορίζεται στο στάδιο 1. 

Η σπουδαιότητα των επιπτώσεων εκτιμάται είτε με 
τη χρήση εθνικών μεθόδων για τον προσδιορισμό των 
υποδομών ζωτικής σημασίας είτε με αναφορά σε ορι¬ 
ζόντια κριτήρια, στο κατάλληλο εθνικό επίπεδο. Για τις 
υποδομές οι οποίες παρέχουν βασικές υπηρεσίες θα 
λαμβάνονται υπόψη η διαθεσιμότητα των εναλλακτι¬ 
κών λύσεων και η διάρκεια της διακοπής λειτουργίας 
/ αποκατάστασης. 

Στάδιο 3 

Εφαρμόζεται το διασυνοριακό στοιχείο του ορισμού 
της ΕΥΖΣ σύμφωνα με το άρθρο 2 στοιχείο β' στην εν¬ 
δεχόμενη ΕΥΖΣ που έχει περάσει τα δύο πρώτα στάδια 
της εν λόγω διαδικασίας. Ενδεχόμενη ΕΥΖΣ που αντα- 
ποκρίνεται στον ορισμό ακολουθεί το επόμενο στάδιο 
της διαδικασίας. Για τις υποδομές οι οποίες παρέχουν 
βασικές υπηρεσίες θα λαμβάνονται υπόψη η διαθεσι¬ 
μότητα των εναλλακτικών λύσεων και η διάρκεια της 
διακοπής λειτουργίας / αποκατάστασης. 

Στάδιο 4 

Εφαρμόζονται τα οριζόντια κριτήρια στις εναπομεί- 
νασες ενδεχόμενες ΕΥΖΣ. Τα οριζόντια κριτήρια λαμ¬ 
βάνουν υπόψη: τη βαρύτητα των επιπτώσεων και, για 
την υποδομή που παρέχει ουσιαστικές υπηρεσίες, τη 
διαθεσιμότητα εναλλακτικών λύσεων και τη διάρκεια 
της βλάβης/αποκατάστασης. Ενδεχόμενη ΕΥΖΣ που δεν 
πληροί τα οριζόντια κριτήρια δεν θεωρείται ΕΥΖΣ. 

Ενδεχόμενη ΕΥΖΣ που έχει περάσει από τη διαδικασία 
αυτή γνωστοποιείται μόνο στα κράτη μέλη τα οποία 
μπορεί να επηρεάζονται σημαντικά από την ενδεχόμενη 
ΕΥΖΣ. 


των Υπουργείων που εποπτεύουν τις ενδεχόμενες ή 
χαρακτηριζόμενες ως ΕΥΖΣ, σύμφωνα με τις διατάξεις 
των παρ. 3 και 4 του άρθρου 9 του ν. 3387/2005. 

Άρθρο 13 
Έναρξη ισχύος 

Η ισχύς του παρόντος διατάγματος αρχίζει από 
12 - 1 - 2011 . 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 5 Μαΐου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΔΗΜΗΤΡΙΟΣ ΔΡΟΥΤΣΑΣ ΦΙΛΙΠΠΟΣ ΣΑΧΙΝΙΔΗΣ 

ΥΠΟΔΟΜΩΝ, ΜΕΤΑΦΟΡΩΝ ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 

ΚΑΙ ΔΙΚΤΥΩΝ ΚΑΙ ΝΑΥΤΙΛΙΑΣ 

ΔΗΜΗΤΡΙΟΣ ΡΕΠΠΑΣ ΜΙΧΑΗΛ ΧΡΥΣΟΧΟΪΔΗΣ 


Αρθρο 12 

Αποσπάσεις προσωπικού 

Γ ια τη διεκπεραίωση των αρμοδιοτήτων που προβλέ- 
πονται στο παρόν προεδρικό διάταγμα αποσπάται στο 
ΚΕ.ΜΕ.Α. το αναγκαίο προσωπικό από τις Υπηρεσίες 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΘΑΛΑΣΣΙΩΝ ΥΠΟΘΕΣΕΩΝ, 

ΚΑΙ ΚΛΙΜΑΤΙΚΗΣ ΑΛΛΑΓΗΣ ΝΗΣΩΝ ΚΑΙ ΑΛΙΕΙΑΣ 

ΚΩΝΣΤΑΝΤΙΝΑ ΜΠΙΡΜΠΙΛΗ ΙΩΑΝΝΗΣ ΔΙΑΜΑΝΤΙΔΗΣ 

ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σύ-ΐΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. _ 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - θ-γπβϊΙ: ννβάπΐ38ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 



















